اللي غلاته غير تجي غيبته غير
تعبت أهدّي الشوق وأدق بابك
إن غابت الدنيا أردد حصل خير
ويغيب كل الخير لحظة غيابك
أنا دخيلك لا تزيد المعاذير
وأنا أوعدك ما راح أزود عتابك
هتان دمعي يروي كل المسايير
ميت عطش ما شفت حتى سرابك
يجيبني شوقي بلوعة وتفكير
يا ليت مرة الشوق لو يوم جابك
لدروب وصلك أتعبتني المشاوير
وتعبت انادي وما وصلني جوابك
تعال وأحيي ميتٍ فيك وأسير
بقيود حبك يرجي حضرة جنابك
ترى في غيابك ما حصل أي تغيير
بس غاب كل الخير لحظة غيابك